Príloha 5

KONFERENCIA O PRISTÚPENÍ	Brusel, 20 júna 2001
	DO EURÓPSKEJ ÚNIE
	- SLOVENSKO -	CONF-SK 45/01

Dokument predložený Slovenskom

KAPITOLA 2
SLOBODNÝ POHYB Osôb

DODATKOVÁ INFORMÁCIA 2

So zreteľom na negociačnú pozíciu Slovenskej republiky v kapitole Slobodný pohyb osôb (CONF-SK 70/00), Doplňujúcu informáciu 1 (CONF-SK 04/01), Spoločnú pozíciu EÚ (CONF-SK 37/01), Slovenská republika predkladá konferencii nasledovné doplňujúce informácie: 

Slobodný pohyb pracovníkov

Slovensko súhlasí s opatreniami navrhnutými Európskou úniou o slobodnom pohybe pracovníkov za predpokladu, že:

1. Slovensko môže na štátnych príslušníkov určitého súčasného členského štátu uplatniť svoje vnútroštátne opatrenia, ktoré sú ekvivalentné opatreniam uplatneným v tomto členskom štáte voči Slovensku v kontexte vyššie uvedených opatrení v slobodnom pohybe pracovníkov a poskytovaní služieb. Pokiaľ súčasný členský štát uplatňuje vnútroštátne opatrenia voči štátnym príslušníkom určitého nového členského štátu, môže Slovensko uplatňovať vyššie uvedené ochranné opatrenia vo vzťahu k tomuto novému členskému štátu. Vnútroštátne opatrenia oboch strán - súčasného členského štátu a Slovenska nebudú (kvalitatívne) zaostávať za súčasným stavom.

2. EÚ bude deklarovať svoje rozhodnutie čo najlepšie využiť navrhnuté opatrenia a prejsť tak rýchlo, ako je len možné, k plnému uplatňovaniu acquis v oblasti slobodného pohybu pracovníkov a zdôrazní silné prvky diferenciácie a flexibility v opatreniach pre slobodný pohyb pracovníkov. V súlade s pozíciami EÚ, členské štáty by sa mali usilovať o umožnenie rozšíreného prístupu na trh práce pre slovenských štátnych príslušníkov prostredníctvom ich vnútroštátneho práva, s cieľom urýchliť aproximáciu acquis. V dôsledku toho by sa mali po vstupe podstatne zlepšiť možnosti zamestnania slovenských štátnych príslušníkov v EÚ.    

Bratislava, 20 júna 2001